Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 58

2. A szakma gyakorlásának követelményei A) Szakmai követelmények Annak érdekében, hogy a III/1. pontban megfogalmazott szakmai feladatcsoportok végzésére alkalmas legyen, a szakügyintézőnek a következő ismeretekkel és készségekkel kell rendelkeznie: 2.1. Számviteli és elemzési feladatok ellátása Tevékenysége során alkalmazza a hatályos jogszabályokat. Ennek keretében meg kell ismernie: — a számviteli törvény előírásait, a számviteli alapelveket; — az eszközök és a források értékelésének szabályait; — a vagyonmérlegre és eredménykimutatásra gyakorolt hatásának elemzési módszereit; — a számviteli bizonylatok, nyilvántartások szabályait; — az éves beszámoló összefüggéseit, és alkalmazza a beszámoló összeállításában; — a számviteli politika szabályrendszerét; — a számviteli szabályzatokat, és működjön közre a szervezet kapcsolódó belső szabályzatainak kialakításában; — a számviteli információs rendszer által támasztott adatszolgáltatási kötelezettséget, és működjön közre a számviteli információszolgáltatás teljesítésében a vezetés különböző szintjeire. 2.2. Pénzgazdálkodási feladatok ellátása Tevékenysége során alkalmazza a feladatkörével összefüggő hatályos jogforrásokat és azok rendelkezéseit. Ennek keretében ismerni kell: — az adózás rendjére vonatkozó jogszabályokat; — a devizagazdálkodásra vonatkozó jogszabályokat; — a pénzforgalomra és bankhitelre vonatkozó jogszabályokat; — a pénzügyi eseményeket, és azok bizonylatolását; — a pénz- és hitelgazdálkodással kapcsolatos belső szabályozást; — az adózással, illetékfizetéssel kapcsolatos előírásokat, nyilvántartásokat; — a pénzgazdálkodási tevékenység elemzésének módszereit; — ismerje a pénzmosás megelőzéséről és megakadályozásáról szóló törvény előírásait. 2.3. Gazdálkodási feladatok ellátása. Hatályos jogszabályok ismeretében alkalmas a gazdasági döntésekhez szükséges feladatok ellátására. Ennek megfelelően szükséges ismernie: — a gazdálkodásra vonatkozó jogforrások rendszerét; — a bér- és létszámgazdálkodással kapcsolatos ismereteket; — az eszközgazdálkodással kapcsolatos szabályozást; — a társadalombiztosítási, adózási és illetékfizetési szabályokat; — a belső szabályzatokat, melyek a gazdasági döntésekhez szükségesek. 2.4. Számvitel szervezési és vezetési feladatok ellátása Hatályos jogszabályok ismeretében alkalmas intézkedési és végrehajtási folyamatok szervezésére, illetve szervezésében való közreműködésre. Ennek keretében meg kell ismernie: — a vezetési rendszer lényegét, a vezetés módszereit; — a vállalkozás vezetői és számviteli információs rendszerét; — a szervezők és számítástechnikusok információs igényét; 1998/66. szám — a számítógépes számviteli rendszerek készítőit az inputok és outputok összeállításában; — a rábízott feladatokhoz szükséges személyi és tárgyi feltételeket. 2.5. Ellenőrzési feladatok végzése Hatályos jogszabályok ismeretében alkalmas a vállalkozások működésének ellenőrzésére. Ennek megfelelően ismernie kell: — a belső ellenőrzés rendszerét; — az éves ellenőrzési tervet; — a munkafolyamatokba épített belső ellenőrzést; — a belső szabályozás rendszerét; — a vállalkozás Felügyelő Bizottsága ellenőrzési feladatait és jogállását; — a választott könyvvizsgáló feladatát és felelősségét. B) A szakma gyakorlásának általános követelményei Munkáját jogszabályi környezetben, azok alkalmazásával látja el. Feladatai közé tartozik a döntés-előkészítés, a számviteli tevékenységek szervezése, az ügyvitel kialakítása. Tevékenységét nagyrészt önállóan, az informatikai, irodatechnikai, AV eszközök alkalmazásával végzi. Feladatai ellátása során további követelmény az etikus magatartás, a kreativitás, a döntési képesség, a problémamegoldó készség, pontosság, megbízhatóság, felelősségtudat, igényesség. Ennek kapcsán: — ismerje és alkalmazza a jogszabályokat; — legyen képes önálló és hatékony munkamódszer kialakítására; — ismerjen és alkalmazzon korszerű információtechnikai, irodatechnikai, módszereket és eszközöket; — ismerje az iratkezelésre vonatkozó szabályozásokat; — tartsa be az etikus viselkedés szabályait. IV. A szakmai vizsga követelményei A) A vizsgára jelentkezés feltételei Vizsgára jelentkezhet az, aki a vizsgaszervezőnél, illetve a vele szerződésben álló oktatási intézménynél a képzés óraterve szerinti követelményeknek eleget tett. Felsőfokú akkreditált szakképzés számviteli szakügyintéző képzés óraterve Modul tantárgyak (témák) Modul össz.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes